**ŽUPANIJA: VIROVITIČKO-PODRAVSKA**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA GRAD SLATINU**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području Grada Slatine, iznosi: 2.787,2175 ha.
2. Podaci o dosadašnjem raspolaganju

T-1 Prikaz dosadašnjeg raspolaganja po svim oblicima - površina u ha

|  |  |  |  |
| --- | --- | --- | --- |
| R.br. | OBLIK RASPOLAGANJA  ( skraćeni naziv iz ugovora) | Ukupan broj ugovora | Ukupna površina po ugovorima |
| 1 | Koncesija | 4 | 445,8300 ha |
| 2 | Privremeno korištenje | 68 | 1181,7553 ha |
| 3 | Prodaja | 1 | 15,8888 ha |
| 4 | Zakup | 9 | 64,8799 ha |
| 5 | Izvansudska nagodba | 1 | 1,1164 ha |
|  | **UKUPNO:** | **82** | **1.709,4704 ha** |

1. Sumarni pregled površina poljoprivrednog zemljišta u vlasništvu države prema oblicima raspolaganja

T-2 Prikaz ukupnih površina po oblicima raspolaganja

|  |  |  |
| --- | --- | --- |
| OBLIK RASPOLAGANJA | Površina  u ha | NAPOMENA  (minirano, višegodišnji nasadi i sustavi odvodnje i navodnjavanja) |
| površine određene za povrat | 327,2582 | - |
| površine određene za prodaju  - jednokratno, maksimalno  do 25% | 0 | - |
| površine određene za zakup | 2.459,9593 | 58,7129 ha TRAJNI NASADI |
| površine određene za zakup za ribnjake | 0 | - |
| površine određene za zakup zajedničkih pašnjaka | 0 | - |
| površine određene za ostale namjene  - jednokratno, maksimalno  do 5% | 0 | - |

**MAKSIMALNA POVRŠINA ZA ZAKUP iznosi:** 75,00 ha.


**NAPOMENA/OBRAZLOŽENJE** (određene specifičnosti za područje jedinice lokalne samouprave):

|  |
| --- |
| Dio katastarskih čestica površine 36,2064 ha dosadašnjeg raspolaganja koncesija, privremeno korištenje i zakup pripada u cijelosti ili dijelom građevinskom području te se navedena površina ne nalazi u Programu raspolaganja poljoprivrednim zemljištem u vlasništvu RH.  Dio katastarskih čestica površine 8,8408 ha dosadašnjeg raspolaganja koncesija i privremeno korištenje nalazi se izvan granica Grada Slatine te se navedena površina ne nalazi u Programu raspolaganja poljoprivrednim zemljištem u vlasništvu RH.  Dio katastarskih čestica površine 0,4025 ha dosadašnjeg raspolaganja koncesija i privremeno korištenje u cijelosti pripadaju javno vodnom dobru te se navedena površina ne nalazi u Programu raspolaganja poljoprivrednim zemljištem u vlasništvu RH.  Detaljna razrada Programa raspolaganja poljoprivrednim zemljištem u vlasništvu RH za Grad Slatinu dostavlja se u nastavku. |

**DETALJNA RAZRADA** **PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE ZA GRAD SLATINU**

1. **ZEMLJOPISNI PODACI O GRADU SLATINI**

Grad Slatina prostire se na površini od 167,7526 km2 i sastoji se od 15 naselja: Bakić, Bistrica, Donji Meljani, Golenić, Gornji Miholjac, Ivanbrijeg, Kozice, Lukavac, Medinci, Novi Senkovac, Radosavci, Sladojevački Lug, Sladojevci, Slatina, Markovo prikazanih na slici 1.



Slika 1: Naselja Grada Slatine, Izvor: Državna geodetska uprava - obrada autora

# **GOSPODARENJE POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE ZA GRAD SLATINU**

Sukladno Zakonu o poljoprivrednom zemljištu (NN 20/2018 i NN 115/2018, u daljnjem tekstu: Zakon) poljoprivredno zemljište je dobro od interesa za Republiku Hrvatsku i ima njezinu osobitu zaštitu. Poljoprivrednim zemljištem u smislu ovoga Zakona smatraju se poljoprivredne površine koje su po načinu uporabe u katastru opisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare kao i drugo zemljište koje se može privesti poljoprivrednoj proizvodnji.

Poljoprivredno zemljište mora se održavati pogodnim za poljoprivrednu  
proizvodnju. Pod održavanjem poljoprivrednog zemljišta pogodnim za poljoprivrednu  
proizvodnju smatra se sprječavanje njegove zakorovljenosti i obrastanja višegodišnjim  
raslinjem, kao i smanjenje njegove plodnosti.

Raspolaganje poljoprivrednim zemljištem u vlasništvu države u smislu ovoga  
Zakona predstavlja: zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, davanje na korištenje izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti.

Osnovna načela raspolaganja državnim poljoprivrednim zemljištem na području Grada Slatine su:

* Državno poljoprivredno zemljište mora biti u funkciji poljoprivredne proizvodnje  
  uzimajući u obzir tradicijsku proizvodnju ovog kraja i specifičnosti pojedinih poljoprivrednih površina definiranih ovim Programom,
* Grad Slatinu sve slobodne površine državnog poljoprivrednog zemljišta odrediti će za zakup i povrat.
* Prilikom prodaje državnog poljoprivrednog zemljišta poštivati će se odredbe čl. 59 i čl. 60 Zakona,
* Prilikom davanja u zakup državnog poljoprivrednog zemljišta poštivati će se odredbe čl. 36 Zakona i odluke Grada o maksimalnoj površini koja se može dati u zakup pojedinoj pravnoj ili fizičkoj osobi na području Grada Slatine koja je sastavni dio ovog Programa,
* Prilikom davanja na privremeno korištenje državnog poljoprivrednog zemljišta poštivat će se odredbe čl. 57 Zakona,
* Promjena namjene poljoprivrednog zemljišta u nepoljoprivredne svrhe provoditi će se u skladu s dokumentima prostornog uređenja,
* Preko gradskih službi i nadležnih institucija provodit će se stalni nadzor i poduzimati mjere za nepoštivanje preuzetih obveza za one koji raspolažu državnim poljoprivrednim zemljištem.


# 

# **UKUPNA POVRŠINA POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE**

### Prema službeno dostavljenim podacima Državne geodetske uprave ukupna površina poljoprivrednog zemljišta u vlasništvu Republike Hrvatske, koje je u katastarskom operatu nadležnog Područnog ureda za katastar Virovitica, upisana kao poljoprivredno zemljište sukladno ovom Zakonu, iznosi 2.787,2175 ha.

Popis svih katastarskih čestica poljoprivrednog zemljišta u vlasništvu RH za Grad Slatinu nalazi se u PRILOGU 1.

Kopija katastarskog plana sa prikazom svih katastarskih čestica poljoprivrednog zemljišta u vlasništvu RH sa podlogom digitalne ortofoto karte Grada Slatine izrađena je prema službeno dostavljenim podacima Državne geodetske uprave za potrebe izrade Programa i nalazi se u PRILOGU KKP-1 dok je njen umanjeni prikaz vidljiv na slici 2.



Slika 2: Državno poljoprivredno zemljište na području Grada Slatine

Izvor: Državna geodetska uprava, obrada autora

Na području Grada Slatine ne postoje područja koja se nalaze u području ekološke mreže (Natura 2000).


# **PODACI O DOSADAŠNJEM RASPOLAGANJU POLJOPRIVREDNIM ZEMLJIŠTEM U VLASNIŠTVU DRŽAVE**

Poljoprivrednim zemljište u vlasništvu Republike Hrvatske na području Grada Slatine raspolaže se temeljem sljedećih oblika raspolaganja prikazanih u tablici T-3.

T-3: Prikaz dosadašnjeg raspolaganja poljoprivrednim zemljištem u vlasništvu RH

|  |  |  |
| --- | --- | --- |
| OBLIK RASPOLAGANJA | Ukupan broj ugovora | Ukupna površina po ugovorima (ha) |
| Koncesija | 4 | 445,8300 ha |
| Privremeno korištenje | 68 | 1181,7553 ha |
| Prodaja | 1 | 15,8888 ha |
| Zakup | 9 | 64,8799 ha |
| Izvansudska nagodba | 1 | 1,1164 ha |
| **UKUPNO:** | **82** | **1.709,4704 ha** |

Kopija katastarskog plana sa prikazom svih katastarskih čestica poljoprivrednog zemljišta u vlasništvu RH koje su pod jednim od oblika raspolaganja, sa podlogom digitalne ortofoto karte Grada Slatine izrađena je prema službeno dostavljenim podacima Državne geodetske uprave, podataka Grada Slatine i Ministarstva poljoprivrede za potrebe izrade Programa i nalazi se u PRILOGU KKP-2 dok je njen umanjeni prikaz vidljiv na slici 3.



Slika 3: Prikaz dosadašnjeg raspolaganja poljoprivrednim zemljištem u vlasništvu RH

Izvor: Državna geodetska uprava, Grad Slatinu, Ministarstvo poljoprivrede - obrada autora


# **POVRŠINE ODREĐENE ZA ZAKUP**

Maksimalna površina koja se na području Grada Slatine može dati u zakup pojedinoj fizičkoj ili pravnoj osobi iznosi 75,00 ha.

Na području Grada Slatine za zakup poljoprivrednog zemljišta određeno je 2.459,9593 hektara.

Popis svih katastarskih čestica poljoprivrednog zemljišta u vlasništvu RH određenih za davanje u zakup nalazi se u PRILOGU 1.

Kopija katastarskog plana sa prikazom svih katastarskih čestica poljoprivrednog zemljišta u vlasništvu RH koje su određene za davanje u zakup, sa podlogom digitalne ortofoto karte Grada Slatine izrađena je prema službeno dostavljenim podacima Državne geodetske uprave, podataka Grada Slatine i Ministarstva poljoprivrede za potrebe izrade Programa i nalazi se u PRILOGU KKP-3 dok je njen umanjeni prikaz vidljiv na slici 4.




Slika 4: Površine određene za davanje u zakup

Izvor: Državna geodetska uprava, Grad Slatinu- obrada autora

Od sveukupne navedene površine 1.065,9752 hektara ne nalazi se pod niti jednim oblikom dosadašnjeg raspolaganja kako je prikazano po katastarskim općinama u tablici T-4 i slici 5.

T-4: Poljoprivredno zemljište određeno za zakup koje nije pod niti jednim oblikom dosadašnjeg raspolaganja prema katastarskim općinama

|  |  |
| --- | --- |
| **Naziv katastarske općine** | **Površina (ha)** |
| BAKIĆ | 1,3432 |
| BISTRICA | 63,8607 |
| BOKANE | 71,8207 |
| DONJI MELJANI | 39,0212 |
| GORNJI MIHOLJAC | 142,3675 |
| IVANBRIJEG | 31,3283 |
| KOZICE | 57,7710 |
| LUKAVAC | 365,5457 |
| MEDINCI | 13,5337 |
| PODRAVSKA SLATINA | 168,3763 |
| RADOSAVCI | 12,5547 |
| SLADOJEVCI | 12,0510 |
| SLATINSKI LIPOVAC | 86,4012 |
| **UKUPNO:** | **1.065,9752** |



Slika 5: Površine određene za davanje u zakup koje nisu pod niti jednim oblikom dosadašnjeg

raspolaganja

Izvor: Državna geodetska uprava, Grad Slatinu- obrada autora

# **POVRŠINE ODREĐENE ZA PRODAJU**


Na području Grada Slatine ne postoje površine poljoprivrednog zemljišta u vlasništvu Republike Hrvatske određene za prodaju.

# **POVRŠINE ODREĐENE ZA POVRAT**

Na području Grada Slatine određeno je 327,2582 ha površine poljoprivrednog zemljišta u vlasništvu Republike Hrvatske za povrat.

Popis svih katastarskih čestica poljoprivrednog zemljišta u vlasništvu RH određenih za povrat nalazi se u PRILOGU 1.

Kopija katastarskog plana sa prikazom svih katastarskih čestica poljoprivrednog zemljišta u vlasništvu RH koje su određene za povrat, sa podlogom digitalne ortofoto karte Grada Slatine izrađena je prema službeno dostavljenim podacima Državne geodetske uprave, podataka Grada Slatine za potrebe izrade Programa i nalazi se u PRILOGU  KKP-4 dok je njen umanjeni prikaz vidljiv na slici 6.



Slika 6: Površine određene za povrat,

Izvor: Državna geodetska uprava, Grad Slatina obrada autora

# **POVRŠINE ODREĐENE ZA ZAKUP ZA RIBNJAKE**

Na području Grada Slatine ne postoje površine poljoprivrednog zemljišta u vlasništvu Republike Hrvatske određene za zakup za ribnjake.

# **POVRŠINE ODREĐENE ZA ZAKUP ZAJEDNIČKIH PAŠNJAKA**

Na području Grada Slatine ne postoje površine poljoprivrednog zemljišta u vlasništvu Republike Hrvatske određene za zakup zajedničkih pašnjaka.

# **POVRŠINE ODREĐENE ZA OSTALE NAMJENE**

Na području Grada Slatine ne postoje površine poljoprivrednog zemljišta u vlasništvu Republike Hrvatske određene za ostale namjene.

**PRILOZI:**

1. **Dokumentacija sukladno Pravilniku o dokumentaciji potrebnoj za donošenje Programa raspolaganja poljoprivrednim zemljištem u vlasništvu RH (NN 27/2018):**

* Kopija katastarskog plana/očitovanje DGU o dostavljenim podacima
* Zemljišnoknjižni izvadci, Posjedovni listovi,
* Uvjerenje Upravnog tijela županije, odnosno Grada Zagreba, nadležnog za prostorno uređenje nalaze li se predmetne čestice izvan granica građevinskog područja,
* Očitovanje Ureda državne uprave u županiji, odnosno Grada Zagreba o podnesenim zahtjevima za povrat oduzete imovine,
* Uvjerenje Hrvatskih šuma d.o.o.,
* Očitovanje Hrvatskih voda,
* Uvjerenje Upravnog tijela županije, odnosno Grada Zagreba, nadležnog za prostorno uređenje jesu li predmetne čestice u obuhvatu postojećeg i/ili planiranog sustava javnog navodnjavanja,
* Očitovanje Hrvatskog centra za razminiranje.

1. **Popis priloga iz detaljne razrade Programa**
2. PRILOG 1 : Popis katastarskih čestica poljoprivrednog zemljišta u vlasništvu RH po katastarskim općinama.
3. PRILOG KKP-1: Kopija katastarskog plana - poljoprivredno zemljište u vlasništvu RH za Grad Slatinu
4. PRILOG KKP-2: Kopija katastarskog plana - dosadašnje raspolaganje poljoprivrednim zemljištem u vlasništvu RH za Grad Slatinu
5. PRILOG KKP-3: Kopija katastarskog plana - površine određene za zakup za Grad Slatinu
6. PRILOG KKP-4: Kopija katastarskog plana – površine određene za povrat za Grad Slatinu
7. PRILOG KOPIJE KATASTARSKOG PLANA - PK u digitalnom obliku s označenim oblicima raspolaganja